Translations:Help:Notifications/26/mt

Bħal issa, is-software ta' MediaWiki tipprovdi biss notifiki permezz tal-lista tas-segwiti. Il-lista tas-segwiti hi utli mhux ħażin, imma l-format tagħha hu limitat. Taħdem tajjeb fil-każ ta' bidliet li għandhom x'jaqsmu mal-paġni, imma mhux daqshekk tajjeb fil-każ ta' bidliet li għandhom x'jaqsmu mal-utenti. Din hi sistema ta' xejn jew kollox: jekk tkun qed issegwi paġna, tinfurmak fuq kull bidla li ssir fiha. Jekk ma tkunx qed issegwi bidla ma tinfurmak xejn. Il-listi tas-segwiti huma utli u jagħmlu dak li kienu ddisinjati li jagħmlu imma ma' jikkomprendux il-firxa ta' attività kollha fuq il-wiki. Aħna nittamaw li din is-sistema ġdida ta' notifiki, flimkien mal-listi tas-segwiti tipprovdi servizz aħjar lill-utenti. L-utenti jkunu jistgħu jsiru jafu fuq iżjed attività, ħafna iżjed faċilment u jkollhom iżjed kontroll fuq it-tip ta' tagħrif li jridu jirċievu.